**Міс Сусвет** — міжнародны конкурс прыгажосці, які праводзіцца штогод. Самы прэстыжны конкурс прыгажосці ў свеце.

Гісторыя
--------

Пасля перамогі ў конкурсе Міс Амерыка 1951 года Іяланда Бетбезэ адмовілася пазаваць у купальніках Catalina, якія вырабляліся кампаніяй Pacific Mills, якая была буйным фундатарам конкурсу. Тады ў 1952 годзе Pacific Mills выйшла з удзелу ў Міс Амерыка і заснавала альтэрнатыўны амерыканскі конкурс Міс ЗША і міжнародны конкурс **Міс Сусвет**. Першы конкурс быў праведзены ў Лонг-Біч і на ім перамагла Армі Куусела з Фінляндыі.

Конкурс быў упершыню паказаны па тэлебачанні ў 1955 годзе. Да 1971 года конкурс праводзіўся ў ЗША, але з 1972 ён кожны год праводзіцца ў новай краіне.

Пасля конкурс стаў часткай кампаніі Kayser-Roth, а затым Gulf and Western Industries. У 1996 годзе правы на правядзенне конкурсу былі набытыя Дональдам Трампам. Геаграфія краін-удзельніц працягвае пашырацца. У апошнія гады да яго далучыліся Кітай (2002), Албанія (2002), В’етнам (2004), Грузія (2004), Эфіопія (2004), Латвія (2005), Казахстан (2006) і Танзанія (2007).

У 2002 годзе яго пераможцай стала Міс Расіі Аксана Фёдарава. Аднак яна страціла тытул пасля таго, як не змагла выканаць усе звязаныя з ім абавязкі. У 2005 годзе перамагла Наталля Глебава, Міс Канада, якая нарадзілася ў Расіі, Туапсэ.

Конкурс сёння
-------------

### Адбор удзельніц

Удзельніцы конкурсу **Міс Сусвет** як правіла адбіраюцца на нацыянальных конкурсах прыгажосці краін-удзельніц. Аднак гэта не заўсёды так. Удзельніца конкурсу 2004 года ад Аўстраліі Джэніфер Хоўкінс была проста адабраная мадэльным агенцтвам, а нацыянальны аўстралійскі конкурс не праводзіўся, бо лічыўся састарэлым. Мінімальны ўзрост удзельніцы **Міс Сусвет** павінен быць 18 гадоў.

### Асноўны конкурс

Цяпер асноўны конкурс праводзіцца на працягу двух тыдняў у маі-чэрвені чарговага года. У 1970—1990-х конкурс працягваўся месяц, але цяпер яго працягласць была скарочана.

Месцы ўдзельніц вызначаюцца галасаваннем суддзяў. Пераможца атрымлівае кантракт тэрмінам на адзін год, на працягу якога ездзіць па свеце з рэкламнымі мэтамі.

Пераможцы конкурсу
------------------

| Year | Міс Сусвет | Нацыянальны тытул | Краіна | Месца правядзення конкурсу |
| --- | --- | --- | --- | --- |
| 2018 |  |  |  | Бангкок |
| 2017 |  |  |  |  |
| 2016 |  |  |  |  |
| 2015 |  |  |  |  |
| 2014 |  |  |  |  |
| 2013 |  |  |  |  |
| 2012 |  |  |  |  |
| 2011 |  |  |  |  |
| 2010 |  |  |  |  |
| 2009 |  |  |  |  |
| 2008 | Сцяг Венесуэлы Даяна Мендоза | Miss Venesuela Universe | Венесуэла | Нячанг, В’етнам |
| 2007 | Сцяг Японіі Рыё Моры | Miss Universe Japan | Японія | Мехіка |
| 2006 | Сцяг Пуэрта-Рыка Зулейка Рывера | Miss Puerto Rico Universe | Пуэрта-Рыка | Лос-Анджэлес |
| 2005 | Сцяг Канады Наталля Глебава | Miss Universe Canada | Канада | Бангкок |
| 2004 | Сцяг Аўстраліі Джэніфер Хоўкінс | Miss Universe Australia | Аўстралія | Кіта |
| 2003 | Сцяг Дамініканскай Рэспублікі Амелія Вега | Miss Republica Dominicana Universo | Дамініканская Рэспубліка | Панама |
| 2002 | Сцяг Расіі Аксана Фёдарава (адмовілася ад кароны) | Міс Расія | Расія | Сан-Хуан, Пуэрта-Рыка |
| Сцяг Панамы Хусцін Пасек | Senorita Panama-Universo | Панама |
| 2001 | Сцяг Пуэрта-Рыка Дэніс Кіньёнес | Miss Puerto Rico Universe | Пуэрта-Рыка | Баямон, Пуэрта-Рыка |
| 2000 | Сцяг Індыі Лара Дута | Femina Miss India Universe | Індыя | Нікасія |
| 1999 | Сцяг Батсваны Мпуле Квелагобэ | Miss Universe Botswana | Батсвана | Чагуарамас, Трынідад і Табага |
| 1998 | Сцяг Трынідада і Табага Вендзі Фітцвільям | Miss Trinidad & Tobago-Universe | Трынідад і Табага | Ганалулу |
| 1997 | Сцяг Аўстраліі Кэры Эн Уэльс | - | Аўстралія | Пуэрта-Рыка |
| 1972 | Сцяг ЗША  Брук Махеалані Лі | Міс ЗША | ЗША | - |
| 1960 | Сцяг ЗША  Лінда Бемент | - | ЗША | - |
| 1959 | Сцяг Японіі Акіка Кажыма | - | Японія | - |
| 1958 | Сцяг Калумбіі Лус Марына Сулуага | - | Калумбія | - |
| 1957 | Сцяг Перу Глэдзіс Зендэр | Міс Перу | Перу | - |
| 1956 | Сцяг ЗША  Кэрал Морыс | - | ЗША | - |
| 1955 | Сцяг Швецыі Хілеві Ромбін | - | Швецыя | - |
| 1954 | Сцяг ЗША  Мірыям Сцівенсан | Міс ЗША | ЗША | - |
| 1953 | Сцяг Францыі Крысціян Мартэл | - | Францыя | - |
| 1952 | Сцяг Фінляндыі Армі Куусела | - | Фінляндыя | - |

Спасылкі
--------

* Лагатып Вікісховішча На Вікісховішчы ёсць медыяфайлы па тэме Міс Сусвет

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram · TikTok · YouTube |